**LEVELS ½ A, ½ B, AND 1**

**SIGHT RECITATION: CONTEST CODE 17**

**2019 AREA-B TSJCL CONVENTION**

**The Great Inventor Makes Wings!**

Daedalus, Graecus incrēdibilī ingeniō, et fīlius Īcarus captīvī in īnsulā Crētā habitābant. suam ad urbem Athēnās redīre magnopere cupiēbant. nūllam viam salūtis autem invenīre poterant.

tum Daedalus sibi dīxit, “neque terra neque mare quidem nōbīs auxilium dēsīderātum dat, sed caelum certē patet! ex pennīs avium ālās faciam; hōc modō fugiēmus.”

diū avēs spectābat. deinde sagittīs multās avēs Daedalus fīliusque necāvērunt et eārum pennās servāvērunt. ex hīs pennīs cērā ligātīs ālās vir callidus fēcit.

dēnique ālae parātae erant. hae ālīs avium similēs erant, sed maiōrēs et potentiōrēs quam illae.

From *Using Latin 1*, printed 1961, p.321.

**LEVEL 2**

**SIGHT RECITATION: CONTEST CODE 17**

**2019 AREA-B TSJCL CONVENTION**

**A Close Call at the Turning Point**

in mediō Circō murus erat, quī spīna appellābātur. aurīgae circum eam spīnam cursum dīrigēbant. necesse erat septem spatia circum spīnam cōnficere. in utrōque fīne spīnae erant mētae.

semper is currus quī mētīs proximus erat cursum brevissimum habēbat. quārē aurīgae semper locum interiōrem petēbant.

ōlim duo aurīgae, Līber et Crescēns, in ultimō spatiō ad mētās appropinquābant.

“nunc contende! nunc, Līber, mētās pete!” clāmāvit Marcus, spectātor Līberum audīre posse spērāns.

Crescēns nimis longē mētās vītāvit. Līber occāsiōne oblātā equōs inter Crescentem et mētās ēgit. currus Līberī paene frāctus mētās ultimō mōmentō temporis vītāvit, et Līber trānsīvit prīmus calcem. vīcit!

Adapted from *Using Latin 2*, printed 1963, pp.34-35.

**LEVEL 3**

**SIGHT RECITATION: CONTEST CODE 17**

**2019 AREA-B TSJCL CONVENTION**

**Royal Twins**

Proca Albae Longae rēx erat. ille duōs fīliōs, Numitōrem atque

Amūlium, habuit. Numitōrī, quī maior erat, rēgnum relīquit. pulsō tamen

frātre, Amūlius rēgnāvit. fīlium frātris necāvit; fīliam, quae Rhēa Silvia

appellābātur, per speciem honōris sacerdōtem Vestae lēgit.

ex hāc fīliā nātī sunt duo fīliī, Rōmulus et Remus. pater eōrum, ut

fāma est, Mārs deus erat. sed nec dī nec hominēs mātrem et puerōs ā

crūdēlitāte rēgiā dēfendērunt. sacerdōs in custōdiam data est; puerōs rēx

in Tiberim iniicī iussit.

forte Tiberis abundāverat, neque eī quī puerōs ferēbant adīre ad

altam aquam poterant. itaque puerōs in alveō posuērunt atque in tenuī

aquā relīquērunt. sed alveus in siccō sēdit. deinde lupa ex montibus

proximīs ad puerōs vēnit. et fābula relīqua est historia!

Adapted from *College Latin*, printed 1954, pp.203-204.

**LEVELS 4, 5 AND VET**

**SIGHT RECITATION: CONTEST CODE 17**

**2019 AREA-B TSJCL CONVENTION**

**You Call This Poetry?**

nī tē plūs oculīs meīs amārem,

iūcundissime Calve, mūnere istō

ōdissem tē odiō Vatīniānō:

nam quid fēcī ego quidve sum locūtus,

cūr mē tōt male perderēs poētīs?

istī dī mala multa dent clientī,

quī tantum tibi mīsit impiōrum.

quod sī, ut suspicor, hoc novum ac repertum

mūnus dat tibi Sulla litterātor,

nōn est mī male, sed bene ac beāte,

quod nōn dispereunt tuī labōrēs.

dī magnī, horribilem et sacrum libellum!

quem tū scīlicet ad tuum Catullum

mīstī, continuō ut diē perīret,

Sāturnālibus, optimō diērum!

Catullus 14.1-15